ОТЧЕТ

за дейността на Народно читалище „ Възраждане 1927”

с. Калояновец общ. Стара Загора

 Уважаеми читалищни дейци, скъпи самодейци,

Съгласно закона за Народните читалища в края на всяка година се провежда събрание за отчитане дейността на читалището.

От особено важно значение за читалището е библиотеката,културно-масовата работа и изявата на читалищните колективи.

Читалищата са юридически лица с нестопанска цел.Те са призвани да задоволяват културните потребности на гражданите и обогатяват културния живот, образователната и социалната дейност в населеното място.

Читалищната библиотека е важен и културен център. Библиотеката е народен храм на книгата и знанията, тя е отворен прозорец към света. Тя защитава правото ти да знаеш, свързва хората с идеи и информация. Библиотеката е за всички.

Фонда на библиотеката в края на 2020 година е 8463 тома литература.

През 2020 год. имаме регистрирани 85 читатели, от които 29 ученици.

Раздадени са 872 тома.

Посещенията в библиотеката за 2020 г. са общо 380 , от които 57 на библиотечни събития.

Можем да се похвалим,че през 2020 год. участвахме и спечелихме проект от МК по програма „ Българските библиотеки – съвременни центрове за четене и информираност“. Фонда на библиотеката се увеличи с 99 тома нови книги.

За бележити дати и годишнини подреждаме кътове в библиотеката с подходящи материали.

Уважаеми читалищни членове,дейността на едно читалище не е само библиотечната му дейност, а и културните му изяви.

Малко са посещенията в библиотеката за 2020 год., малко са и заетите книги.Малко са и културните изяви на читалището. 2020 година беше много по- различна от всички останали.Знаете, че в началото на годината се появи опасния вирус – Ковид -19. За да опазим здравето на хората и нашето здраве почти нямаше мероприятия, поради това, че на тях се събират много хора на едно място.

Ето малкото мероприятия, които успяхме да организираме:

21 януари – Бабин ден.Пресъздадохме обичая „Поливане” или „ Измиване на ръцете”. Честитихме празника на Д-р Дякова. Избрахме си / по определен критерий / Мисис Баба 2020 .

5 февруари – 100 години от рождението на Леда Милева- българска поетеса, автор на стихове и пиеси за деца. В библиотеката с група деца четохме нейни книжки .

14 февруари – Трифон Зарезан – Ритуала „Зарязване“ извършихме в дома на сем. Иларионови.Веселбата продължи в бирария „Ловна среща“. Имаше дегустация на вино. За цар бе коронясан Михаил Григоров с най- добро вино, домашно производство.

19 февруари – възпоминателно отбелязване на 147 години от обесването на Васил Левски. Поетичен рецитал от учениците при ОУ „Отец Паисий „.Венци и цветя пред паметната плоча на Апостола бяха поднесени от Кметството, ОУ „Отец Паисий „, ПК „ Успех“, НЧ „ Възраждане 1927 „ и др.

1 март- „ Баба Марта бързала, мартенички вързала”.Баба Марта раздаде мартеници на всички и големи и мънички: в училище, в здравна служба, в пощата, кметството, магазините и на всички по площада.

1 март – ден на самодееца- в клуба на самодееца – песни, хора и много веселба.

З март – 142 години свободна България.Поднасяне цветя пред паметника на загиналите във войните, богата програма и много песни за България. Трикольори и знаменца за всички присъстващи.

24 май – Ден на славянската писменост и култура. По повод тази светла датаНастоятелството при читалището награди с две книги Надежда Атанасова Драгиева като най- деен четател. Направихме табло по повод празника.

2 юни – ден на Ботев и загиналите за свободата на България. В библиотеката бе подреден кът с материали за поета – революционер. Поднасяне цветя пред паметниците и кратка, подходяща програма.

27 юни – 170 години от рождението на Иван Вазов - /1850 – 1912/ - български поет, писател и драматург наричан „Патриарх на българската литература“. Пред читалищната сграда четене на негови стихотворения.

По план- програма на 28 август трябваше да се проведе Трети фолклорен празник на картофа. Но като се има в предвид епидемичната обстановка в страната празника нямаше как да се проведе.Направихме конкурс „Детска картофена фантазия“, който е част от програмата на празника.Децата подготвиха и предсавиха много интересни фигурки от картофи.Тежка беше задачата на журито.Бяха отличени и наградени 1,2 и 3 място.

18 декември – коледна премяна на елха пред кметството.

През 2020 год. сме организирали 2 посещения в Драматичен театър „ Гео Милев” гр. Стара Загора с осигурен транспорт. Гледахме постановките : „ Мерак“ и Криворазбраната цивилизация“

Организирали сме една екскурзия до Турция – гр. Одрин

Малко са участията на групите:

Онлайн участие в 18 национален събор за автентичен фолклор „От извора 2020“ с. Труд обл. Пловдив– диплом за отлично предсавяне на групата

Онлайн участие в Трети национален фестивал „ От Игнажден до Коледа – традиция и съвременост“

Онлайн участие в конкурса „Райската ябълка – божествено и вкусно изкушение“ с. Хрищени.

Онлайн участие в конкурса „Коледни вълшебства“ организиран от Община Стара Загора.

Онлайн участие в конкурса „Коледна трапеза по нашенски“ организиран от НЧ“Просвета 1922“ с. Междени обл. Габрово.

Уважаеми читалищни членове, опитах се да ви представя дейността на НЧ”Възраждане 1927”за изминалата 2020 година

Много слаба дейност, малко мероприятия. Но всички знаем защо е така. Най- важно е да опазим нашето здраве и здравето на нашите близки. Искренно се надявам, че през 2021 год. пандемията ще приключи и ще можем да работим както преди.

Читалищното настоятелство ви пожелава много здраве , семеен мир и разбирателство!

Благодаря за вниманието!

 Председател: ………………

 / Тотка Кръстева /